เงินบาทเปิด 31.03/05 บาท
ธนาคารซีไอเอ็มบี ไทย  รายงาน เงินบาทเปิด 31.03/05 อ่อนค่าตามภูมิภาค กังวลปัญหาการเมืองในกรีซและสเปน
9 พ.ค. 2555

ธนาคารซีไอเอ็มบี ไทย  รายงาน เงินบาทเปิด 31.03/05 อ่อนค่าตามภูมิภาค กังวลปัญหาการเมืองในกรีซและสเปน
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทเปิดตลาดวันนี้อยู่ที่ระดับ 31.03/05 บาท/ดอลลาร์ อ่อนค่าลงจากวานนี้ที่ปิดตลาดที่ระดับ 30.99/31.01 บาท/ดอลลาร์ ซึ่งเป็นไปตามทิศทางเดียวกันกับค่าเงินสกุลอื่นๆในภูมิภาค เนื่องจากยังกังวลปัญหาความไม่แน่นอนทางการเมืองของกรีซและสเปน 
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 79.89/90  เยน/ดอลลาร์ ส่วนเงินยูโรอยู่ที่ระดับ 1.2975/2980 ดอลลาร์/ยูโร 
นักบริหารเงิน คาดว่าเงินบาทวันนี้ยังมีทิศทางที่อ่อนค่าต่อเนื่องตามภูมิภาคตลอดสัปดาห์จากปัญหาในยุโรป ประเมินกรอบการเคลื่อนไหวไว้ที่ 31.00-31.10 บาท/ดอลลาร์